स्कूल बस ने 3 साल के बच्चे को कुचला; बवाल, फायरिंग, मौत
दिल्लीमें सड़क पर खेल रहे बच्चे को तेज रफ्तार स्कूल बस ने कुचल दिया। बच्चे की मौके पर ही मौत हो गई। शाहबाद डेयरी इलाके में सुबह हुई इस घटना के बाद लोग सड़क पर एकत्रित हो गए। पहले उन्होंने बस ड्राइवर को पीटा, उसके बाद मौके पर पहुंची पुलिस के साथ लोगों की झड़प हो गई। इसके बाद लोगों ने जमकर पथराव किया।
कुछ बस और वाहनों में आग लगा दी। पुलिस ने भीड़ को तितर-बितर करने के लिए लाठी चार्ज और फायरिंग की। एक गोली 20 साल के शख्स को जा लगी, जिसकी मौके पर मौत हो गई। इसके बाद लोगों को गुस्सा और बढ़ गया। लोगों ने पुलिस की गाड़ी पर पथराव किया। घटना स्थल पर जब पुलिस पहुंची तो जिस बस से बच्चा कुचला उस बस के ड्राइवर को लोगों ने पकड़ा हुआ था। पुलिस ने बेकाबू भीड़ से पहले ड्राइवर को अपने कब्जे में लिया। नाराज लोगों ने पुलिस की गाड़ी पर पत्थर फेंके, इसकी जवाबी कार्रवाई में पुलिस ने आंसू गैस के गोले दागे और फायरिंग की। घटनास्थल पर पुलिस बल तैनात था।
और स्थिति अभी भी तनावपूर्ण बनी हुई है।
नई दिल्ली. शाहबादडेयरी इलाके में हुई घटना के बाद क्षेत्र में तैनात पुलिस बल।
hin_Deva hin_Deva hin_Deva hin_Deva hin_Deva